પાટણની ધારપુર મેડિકલ કોલેજના પ્રોફેસર ડૉકટરના બહુચર્ચિત અપહરણ કેસમાં ઝડપાયેલા કલ્પેશ પ્રહલાદભાઇ પટેલે વર્ષ ૨૦૦૬માં અમી નામની યુવતી સાથે પ્રેમલગ્ન કર્યાં હતાં. જોકે, અમીએ લગ્નના ટૂંકા ગાળામાં જ કલ્પેશને છુટાછેડા આપી દીધા હતા. બાદમાં પિયરમાં રહેતી અમીએ અગાઉ તેના લગ્નના મામલે પરિવાર દ્વારા અપાતા ત્રાસ બાબતે મહેસાણા તાલુકા તેમજ મહિલા પોલીસ સ્ટેશનમાં ફરિયાદ આપી હતી. અમીએ તેનાં મા-બાપ સહિતની વિરુદ્ધમાં કરેલા આક્ષેપો બાબતે પોલીસે તપાસ હાથ ધરી હતી.